Elina Netšajeva

Elina Netšajeva (inglispäraselt ka Elina Nechayeva; sündinud 10. novembril 1991 Tallinnas) on Eesti ooperilaulja (sopran).

Haridustee 
Ta lõpetas 2011. aastal Tallinna Prantsuse Lütseumi ja 2016. aastal Eesti Muusika- ja Teatriakadeemia magistrantuuri klassikalise laulu erialal.

Karjäär 
Netšajeva osales Eesti Televisiooni noorte muusikute võistlusel telesaates "Klassikatähed 2014" ning jõudis kolme finalisti hulka.

2017. aastal oli ta ETV-s koos Marko Reikopiga "Eesti Laulu" poolfinaalide saatejuht.

2018. aastal võitis ta "Eesti Laulu" võistluse lauluga "La forza" (ta on ka selle laulu itaaliakeelsete sõnade autor) ning sai õiguse esindada Eestit Eurovisiooni lauluvõistlusel Lissabonis. Enne seda võistlust hakkas ta rahvusvahelise esinejanimena kasutama nime inglispärast kuju "Elina Nechayeva". Eurovisiooni lauluvõistlusel sai ta kaheksanda koha.

2020. aastal võttis ta osa telesaatest "Maskis laulja", kus saavutas 2. koha, kehastades fööniksit.

Diskograafia

Viited

Välislingid
"La forza" – video. ERR, jaanuar 2018

Eesti ooperilauljad
Tallinna Prantsuse Lütseumi vilistlased
Eesti Muusika- ja Teatriakadeemia vilistlased
Eurovisioonil osalejad
Eesti esindajad Eurovisiooni lauluvõistlusel
Sündinud 1991